《谒凤山公生祠二首 其二》
明代·王瑛

黑山东下水如潮，晓傍祠门绾玉镳。野老尚能陈往事，秋襟何啻挹奇标。

河丘勋迹晴空丽，洛社耆英故国遥。秀野囗中神注里，欲凭江雁寓芳谣。

作者简介：常州府无锡人，字汝玉，别号石沙山人。嘉靖十一年进士。授太常博士。官至监察御史。理山东、河南马政，巡按福建，皆能兴利除弊。有《王侍御集》。